ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Ιανουαρίου 1996 περί τροποποιήσεως του παραρτήματος Ι κεφάλαιο 14 της οδηγίας 92/118/ΕΟΚ του Συμβουλίου για τον καθορισμό των όρων υγεινομικού ελέγχου καθώς και των υγεινομικών όρων που διέπουν τις συναλλαγές και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο παράρτημα Α κεφάλαιο Ι της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (Κείμενο που παρουσιάζει ενδιαφέρον για τον ΕΟΧ) (96/103/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/118/ΕΟΚ του Συμβουλίου της 17ης Δεκεμβρίου 1992 για τον καθορισμό των όρων υγειονομικού ελέγχου καθώς και των υγεινομικών όρων που διέπουν τις συναλλαγές και τις εισαγωγές στην Κοινότητα προϊόντων που δεν υπόκεινται, όσον αφορά τους εν λόγω όρους, στις ειδικές κοινοτικές ρυθμίσεις που αναφέρονται στο παράρτημα Α κεφάλαιο Ι της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (1), όπως τροποποιήθηκε τελευταία από την απόφαση 95/339/ΕΚ της Επιτροπής (2), και ιδίως το άρθρο 15 δεύτερο εδάφιο,

Εκτιμώντας:

ότι η εφαρμογή των προβλεπομένων διατάξεων οδήγησε σε ορισμένες δυσκολίες, όσον αφορά τις συναλλαγές και τις εισαγωγές κόπρου, κυρίως για τις παραμεθόριες εκμεταλλεύσεις 7 ότι, επομένως, με βάση την κτηθείσα πείρα, πρέπει να τροποποιηθούν οι όροι συναλλαγών και εισαγωγών της κόπρου 7

ότι οι συναλλαγές και οι εισαγωγές ακατέργαστης κόπρου μπορούν να αποτελέσουν πηγή εξάπλωσης ζωικών ασθενειών 7 ότι, επομένως, πρέπει να απαγορεύονται οι συναλλαγές και οι εισαγωγές της κόπρου ορισμένων ειδών ζώων 7

ότι, ωστόσο, υπό πολύ συγκεκριμένες συνθήκες, πρέπει να προβλεφθεί η δυνατότητα να επιτρέπονται οι συναλλαγές για ορισμένα είδη κόπρου 7 ότι οι εν λόγω συναλλαγές πρέπει να πραγματοποιούνται υπό τον έλεγχο των αρμόδιων αρχών των κρατών μελών 7

ότι, για λόγους σαφήνειας, πρέπει να διατυπωθεί εκ νέου το παράρτημα Ι κεφάλαιο 14 της οδηγίας 92/118/ΕΟΚ 7

ότι τα μέτρα που προβλέπονται από την παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το κεφάλαιο 14 του παραρτήματος Ι της οδηγίας 92/118/ΕΟΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση αρχίζει να ισχύει από τις 2 Φεβρουαρίου 1996.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 25 Ιανουαρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 62 της 15. 3. 1993, σ. 49.

(2) ΕΕ αριθ. L 200 της 24. 8. 1995, σ. 36.

ΠΑΡΑΡΤΗΜΑ

«ΚΕΦΑΛΑΙΟ 14

Κόπρος

Κατά την έννοια του παρόντος κεφαλαίου, ως κόπρος νοείται κάθε μείγμα περιττωμάτων ή/και ούρων δίχηλων, ιπποειδών ή/και πουλερικών με ή χωρίς στρωμνή, καθώς και το γκουανό.

Ι. Ακατέργαστη κόπρος

Α. Συναλλαγές ακατέργαστης κόπρου:

1. α) Οι συναλλαγές ακατέργαστης κόπρου ειδών άλλων από τα πουλερικά και τα ιπποειδή απαγορεύονται, με εξαίρεση την κόπρο:

- που κατάγεται από περιοχή που δεν υπόκειται σε περιορισμούς λόγω σοβαρής μεταδοτικής ασθένειας

και

- που προορίζεται για λίπασμα, υπό τον έλεγχο της αρμόδιας αρχής, στις εκτάσεις της ίδιας εκμετάλλευσης που ευρίσκεται από τη μία και την άλλη πλευρά των συνόρων δύο κρατών μελών 7

β) ωστόσο, κατά παρέκκλιση από το σημείο α), ένα κράτος μέλος μπορεί να επιτρέπει, χορηγώντας ειδική έγκριση, την είσοδο στο έδαφός του:

- κόπρου που προορίζεται για επεξεργασία σε εγκατάσταση που έχει εγκριθεί ειδικά για το σκοπό αυτό από την αρμόδια αρχή, με σκοπό την παρασκευή των προϊόντων που αναφέρονται στον τίτλο ΙΙ 7 κατά την εν λόγω έγκριση, λαμβάνεται υπόψη η καταγωγή της κόπρου,

ή

- κόπρου που προορίζεται για διάστρωση σε άλλη εκμετάλλευση. Αυτό το είδος συναλλαγών μπορεί να πραγματοποιηθεί μόνο μετά από σύμφωνη γνώμη των αρμοδίων αρχών του κράτους μέλους καταγωγής και προορισμού. Κατά την εν λόγω έγκριση, λαμβάνεται υπόψη ιδίως η καταγωγή της κόπρου, ο προορισμός της κόπρου και ζητήματα που αφορούν την προστασία της υγείας των ζώων.

Στις περιπτώσεις αυτές, η κόπρος συνοδεύεται από υγειονομικό πιστοποιητικό, το υπόδειγμα του οποίου καθορίζεται σύμφωνα με τη διαδικασία του άρθρου 18.

2. Οι συναλλαγές ακατέργαστης κόπρου πουλερικών υπόκεινται στους κάτωθι όρους:

α) η κόπρος πρέπει να είναι καταγωγής περιοχής που δεν υπόκειται σε περιορισμούς λόγω ασθένειας του Newcastle ή της γρίπης των πτηνών 7

β) επιπλέον, η ακατέργαστη κόπρος που προέρχεται από σμήνος πουλερικών εμβολιασθέντων κατά της ασθένειας του Newcastle δεν δύναται να αποσταλεί σε περιοχή στην οποία έχει απονεμηθεί το καθεστώς «μη εμβολιασμού κατά της ασθένειας του Newcastle», σύμφωνα με το άρθρο 12 παράγραφος 2 της οδηγίας 90/539/ΕΟΚ 7

γ) η κόπρος συνοδεύεται από υγειονομικό πιστοποιητικό, το υπόδειγμα του οποίου καθορίζεται σύμφωνα με τη διαδικασία του άρθρου 18.

3. Οι συναλλαγές ακατέργαστης κόπρου ιπποειδών δεν υπόκεινται σε κανένα όρο υγειονομικού ελέγχου.

Β. Εισαγωγή ακατέργαστης κόπρου:

Οι εισαγωγές ακατέργαστης κόπρου υπόκεινται στους κάτωθι όρους:

1. Η κόπρος πρέπει να πληροί, ανάλογα με το σχετικό είδος, τους όρους που προβλέπονται στο μέρος Α σημείο 1.α).

2. Η κόπρος πρέπει να συνοδεύεται από πιστοποιητικό όπως προβλέπεται στο άρθρο 10.

ΙΙ. Μεταποιημένη κόπρος και μεταποιημένα προϊόντα με βάση την κόπρο

Όλα τα οργανικά λιπάσματα πρέπει να έχουν υποβληθεί σε επεξεργασία ώστε το τελικό προϊόν να είναι απαλλαγμένο από παθογόνους παράγοντες.

Α. Οι συναλλαγές μεταποιημένης κόπρου και μεταποιημένων προϊόντων με βάση την κόπρο υπόκεινται στους κάτωθι όρους:

1. Πρέπει να προέρχονται από εγκατάσταση εγκεκριμένη από την αρμόδια αρχή.

2. Πρέπει να:

- είναι απαλλαγμένα σαλμονελλών (απουσία σαλμονελλών σε 25 γραμμάρια μεταποιημένου προϊόντος),

- είναι απαλλαγμένα εντεροβακτηρίων (ανάλογα με την περιεκτικότητα σε αερόβια μικρόβια: λιγότερο από 1 000 μονάδες σχηματισμού αποικιών ανά γραμμάριο επεξεργασμένου προϊόντος),

- έχουν υποστεί μείωση της ικανότητας παραγωγής σπορίων και τοξινών.

3. Τα προϊόντα πρέπει να διατηρούνται κατά τρόπον ώστε να είναι αδύνατη η ρύπανση ή η μόλυνση και η ενυδάτωση μετά την επεξεργασία.

Προς το σκοπό αυτό, τα προϊόντα πρέπει να διατηρούνται:

- σε καλά κλειστούς και μονωμένους σιρούς

ή

- σε καλά κλειστές συσκευασίες (σάκους από πλαστικό ή «big bags»).

Β. Οι εισαγωγές μεταποιημένης κόπρου και μεταποιημένων προϊόντων με βάση την κόπρο υπόκεινται στους κάτωθι όρους:

1. Πρέπει να πληρούν τους όρους που προβλέπονται στο μέρος Α.

2. Πρέπει να συνοδεύονται από πιστοποιητικό όπως προβλέπεται στο άρθρο 10.

ΙΙΙ. Γκουανό

Οι συναλλαγές και οι εισαγωγές «γκουανό» δεν υπόκεινται σε κανένα όρο υγειονομικού ελέγχου.»